Ce putea face Gelu Ionescu în confruntarea cu o strivitoare bibliografie critică de proporțiile unei întregi biblioteci? Exact ceea ce pînă la urmă a și făcut: nu ne-a oferit încă o analiză (a cîta?) a cunoscutelor piese, ci a căutat să observe ce mai pot spune cititorului mediu de astăzi celebrele texte shakespeariene, ce sens actual se poate extrage din piesele citite și reprezentate secole la rînd.